કસ્બાતીના ‘શાહજાદા’ ‘ભાણાબાપુ’ તરીકે ધોળકામાં વટ રહ્યો. આર. એસ. એસ. ના બાળકાર્યકર ચિનુ, ભાઈ અરવિંદ સાથે ભૂતની ચોટલી કાપવા જવું, હોળીની મોડી રાતે બન્ધ મકાનોના બારણા કાઢી હોળીના ભડકામાં નાખવા લાવવાં, કસ્બાતી પૂર્વજોના માળીયામાં  ભંગાર રૂપે પડેલા  તલવાર, ભાલા, બરશી, બખ્તર જેવાં આયુધો જોવાં ચલાવતા પ્રયોગ કરવા,  પિતાજીએ સાચવી- સંતાડીને મુકેલું સ્રી-પુરુષના ગુહ્યાંગની છબી દર્શાવતું ‘કોકશાસ્ત્ર’ ચોરી-છૂપીથી જોતાં પકડાવવું પિતાજીના બૂટનો સ્વાદ ચાખવો વગેરે પરાક્રમોના કિસ્સાઓનો ખજાનો આ પુસ્તકમાં ભર્યો  ભર્યો પડ્યો છે.